Ir-Regolament tal-Kummissjoni (KE) Nru 2260/2001
tal-21 ta’ Novembru 2001
li jemenda r-Regolament (KE) Nru 1371/95 li jistabbilixxi regoli dettaljati għall-implimentazzjoni ta’ sistema tal-liċenzji ta’ l-esportazzjoni fis-settur tal-bajd.
IL-KUMMISSJOMI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal Kunsill (KEE) Nru 2771/75 tad-29 ta’ Ottubru 1975 dwar l-organizzazzjoni komuni fis-suq tal-bajd [1], kif l-aħħar emendat mir-Regolament tal-Kummissjoni (KE) Nru 1516/96 [2], u b’mod partikolari l-Artikolu 3(2), l-Artikolu 8(13) u l-Artikolu 15 tiegħu,
Billi:
(1) Ir-Regolament tal-Kummissjoni (KE) Nru 1371/95 [3], kif l-aħħar emendat mir-Regolament (KE) Nru 2336/1999 [4], jistabbilixxi regoli dettaljati għal-liċenzji ta’ l-esportazzjoni fis-settur tal-bajd.
(2) Ir-rati tal-garanzijastabbiliti fl-Anness I għandhom jiġu aġġustati biex iqisu l-emendi reċenti għall-ammonti ta’ rifużjoni.
(3) nstab żball fil-kodiċi tal-prodotti tan-nomenklatura tal-prodotti agrikoli rigward ir-rifużjonijiet ta’ l-esportazzjoni indikati fl-Anness I. Dak l-Annesss għandu għalhekk jiġi rranġat.
(4) Il-miżuri pprovduti f’dan ir-Regolament huma konformi ma’ l-opinjoni tal-Kumitat tat-Tmexxija għal-Laħam u l-Bajd tat-Tjur,
ADOTTAT DAN IR-REGOLAMENT:
L-Artikolu 1
L-Anness ta’ dan ir-Regolament (KE) Nru 1371/95 qed jiġi ssostitwit bl-Anness ta’ dan ir-Regolament.
L-Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta’ Novembru 2001.